‘ชัย’การันตียันไม่เพิ่มทุนฐานะยังแกร่ง
กรุงเทพประกันภัยยันฐานะยังแกร่ง 12 ปีนี้ ไม่เพิ่มทุนแน่
7 ต.ค. 2554

กรุงเทพประกันภัยยันฐานะยังแกร่ง 12 ปีนี้ ไม่เพิ่มทุนแน่
นายชัย โสภณพนิช ประธานกรรมการและประธานคณะผู้บริหาร บริษัท กรุงเทพประกันภัย เปิดเผยว่า บริษัทยังไม่มีแผนเพิ่มทุนจดทะเบียนภายใน 12 ปีนี้ แม้ว่าเกณฑ์การดำรงเงินกองทุนตามระดับความเสี่ยง หรืออาร์บีซี ได้มีผลบังคับใช้ไปเมื่อเดือน ก.ย.ที่ผ่านมาก็ตาม เนื่องจากเงินกองทุนของบริษัทยังมีความแข็งแกร่ง และเมื่อต้นปี 2553 ก็เพิ่งเพิ่มทุนจดทะเบียนเป็น 760.5 ล้านบาท จากเดิม 507 ล้านบาท โดยใช้วิธีจ่ายหุ้นปันผล ให้กับผู้ถือหุ้น
โดยออกหุ้นสามัญในอัตรา 2 หุ้นได้ฟรี 1 หุ้น 
อย่างไรก็ตาม คาดว่าภายในอีก 23 ปีข้างหน้า บริษัทมีแผนจะเพิ่มทุนรอบใหม่อีก โดยใช้วิธีเดิมนำเงินที่เก็บไว้ในกำไรสะสมมาแปลงเป็นหุ้นปันผลจ่ายให้กับผู้ถือหุ้น ซึ่งทำให้ผู้ถือหุ้นไม่ต้องเพิ่มทุนเข้ามามาก เป็นการเพิ่มทุนเฉพาะกลุ่มผู้ถือหุ้นเดิม ทำให้นักลงทุนและผู้ถือหุ้นเดิมต้องการถือหุ้นของบริษัทไว้ยาวๆ เพื่อรับเงินปันผลไม่ทิ้งหุ้นออกมา ซึ่งวิธีนี้ยังเป็นส่วนหนึ่งการส่งเสริมการลงทุนระยะยาวด้วย ส่วนจะเพิ่มทุนอีกเท่าไหร่ต้องรอสถานการณ์อีกครั้ง
“เราใช้วิธีจ่ายหุ้นปันผลเพื่อให้หุ้นในตลาดมีสภาพคล่องมากขึ้น และผู้ถือหุ้นก็อยากถือหุ้นของเราไปนานๆ เพราะเรากลัวคนเข้ามาเทกโอเวอร์ ซึ่งวิธีนี้ยังทำให้ราคาหุ้นไม่ขึ้นมากนัก เป็นการลดมูลค่าลงมา เราไม่อยากให้หุ้นแพงเกินไป เพื่อให้คนทั่วไปมาลงทุนได้” นายชัย กล่าว